Stor demonstration af redningsflåde i Færgehavn Nord
Hvis du i morgen ved middagstid ser op mod 200 mennesker iført pænt tøj og redningsvest ved Færgehavn Nord, er der ingen grund til at slå alarm. Det er bare en demonstration.
I forbindelse med konference Danish Maritime Days, der finder sted på Docken i Nordhavn, viser den danske virksomhed og producent af overlevelsesudstyr til skibe og off-shore industrien, Viking Life Saving Equipment, sin ny redningsflåde LifeCraft frem for konferencedeltagerne.
Det sker i tidsummet fra kl. 12 - 14.
LifeCraft udmærker sig ved at puste sig selv op på cirka 30 sekunder. Den kan rumme 200 personer og har motor indbygget, så den selv kan sejle.
By & Havns maritime medarbejdere assisterer demonstrationen med fartøjer.
Deltagerne i konferencen vil blive inviteret ud på en sejltur i forbindelse med demonstrationen. Der er således ingen grund til panik, hvis du ser en masse mennesker iført redningsveste i morgen i Nordhavn.
Læs mere om LifeCraft her